Westerdals (skole)

Westerdals institutt for kommunikasjon og design og Westerdals institutt film og medier, (tidl. Westerdals Reklameskole; senere Westerdals Oslo School of Arts, Communication and Technology) er instituttene ved høyskolen Kristiania dedikert til utdanning innen medievitenskap og kreative fag. Instituttene var før oppkjøpet i 2017 en egen høyskole, og ble innlemmet i Høyskolen Kristiania i 2018.

Westerdals-instituttene har sitt opphav i Westerdals reklameskole, som ble stiftet i 1965, og frem til tidlig 2000-tall drevet som en ren reklameskole med linjer for art direction og tekst. Fagtilbudet ved skolen ble, ved hjelp av fusjoner og nyetableringer, utvidet utover 2000-tallet, og omfattet etterhvert også linjer for skuespill og tekstforfatning samt design og medievitenskap.

Westerdals har utdannet en rekke kjente personligheter i kulturlivet; herunder skuespillere, forfattere, TV-produsenter, kunstnere og reklamefolk.

Historie

En fagskole for reklame 
Westerdals Reklameskole ble stiftet i 18. januar 1965 av Putti Westerdal. Hun hadde da undervist ved Bergh reklameskole i Stockholm, og tok med seg erfaringene hjem til Oslo.

De første årene var skolen en kveldsskole drevet på loftet på Uranienborg skole, med blant annet typografi, layout, collage og monotypi som fag. Westerdals Reklameskole ble en skole der mange av dagens reklamefolk, art directorer, grafiske designere, illustratører og tekstforfattere ble utdannet.

Skolen var delt opp i to hovedlinjer, art director (visuell kommunikasjon) og tekstforfatter (tekstuell kommunikasjon), der noe av undervisningen var felles, og noe var linjespesifikt. Skolen holdt til i Seilduksgata i Oslo.

Fra reklame- til kreativitetsskole 
Skolen utviklet seg fra å være en ren reklameskole til å fokusere mer abstrakt på kreativitetsmetodikk og historiefortelling, sett fritt fra medium eller kommunikasjonsform. Handelshøyskolen BI var eiere av skolen en periode på 90-tallet, og solgte seg ut i 1998. Stig Haug og Stein Kvae, som drev radioreklamebyrå og idélaboratoriumet Stig og Stein, tok i samarbeid med Anthon B Nilsen over eierskapet av skolen. Haug og Kvae etablerte da bruken av en egenutviklet kreativitetsteknikk, kalt «spinnmetoden».

Skolen rekrutterte erfarne lærere fra alle kreative bransjer, og benyttet seg også av kaospiloter for kreativ prosesstyring. Tidligere studenter ved reklameskolen arbeider i dag i alle slags kreative yrker, og er å finne som forfattere, TV-produsenter, kunstnere og reklamefolk.

Utvidelse av studietilbud 
I 2001 ble Westerdals School of Communication (WSoC) etablert etter sammenslåingen av tre selvstendige skoler med ulik bakgrunn og profil: Westerdals Reklameskole, Skolen for Grafisk Design og Sverre Wolff-reklame og dekorasjonsskole. De ulike skolenavnene ble opprettholdt som linjenavn, og det gikk på dette tidspunktet rundt 180 elever på tradisjonelle Westerdals reklameskole. Skolen ble på dette tidspunktet plassert i Fredensborgveien 24Q i Oslo. Skolen utvidet dessuten aktiviteten med en ny studielinje for film- og TV-produksjon.

Sverre Wolff reklame- og dekorasjonsskole var en tidligere privatskole for dekoratører i Oslo. Denne virksomheten ble kjøpt av Westerdals School of Communication og drives videre som en 3-årig linje for eksponeringsdesign. De viktigste fagene er stands, butikkplanlegging, dekorasjon og interiør.

I 2005 solgte Stig Haug og Stein Kvae seg ut, og Anthon B Nilsen ble eneeier av skolen.

I 2011 fikk skolen høyskolestatus, og kunne tilby utdanninger på bachelor- og mastergradsnivå.

Økonomiske problemer 
Pressen avdekket på midten av 2010-tallet at skolens eiere, ved Anthon B Nilsen, hadde flere ulovligheter i den økonomiske driften.

For høye skolepenger 
I perioden fra 2002 til 2012 krevde skolen opptil over det dobbelte av det tillatte maksimalbeløpet for skolepenger fra flere hundre elever i alle linjer. Gjennomsnittlig betalte 400 elever i  kroner årlig, mens den fastsatte lovlige grensen lå på . Dagens Næringsliv har anslått skolens urettmessige inntekter i denne forbindelse til over sytti millioner kroner.

 forhenværende elever gikk til erstatningssak mot skolen og krevet sammenlagt 110 millioner kroner tilbakebetalt. 850 elever inngikk forlik til rundt 50 millioner kroner, mens rundt 500 ønsket å forfølge saken rettslig og krevet rundt 31,2 millioner kroner. Den 20. september 2017 dømte Oslo tingrett skolen til å tilbakebetale 29 millioner kroner til 472 elever som var blitt overfakturert i en årrekke, og i oktober ble dommen rettskraftig.

Uberettiget statsstøtte 
I strid med regelverket overførte skolen i en periode over 100 millioner kroner til sitt eierselskap og i tillegg brøt forutsetningene for å mottatt statsstøtte, siden deler av undervisningen ikke var offentlig godkjent.

Kunnskapsdepartementet krevet tilbakebetalt 85 millioner kroner, og i 2017 inngikk partene et forlik hvor Westerdals betalte tilbake 42 millioner kroner. I juni 2017 meddelte Økokrim at siktelsen i saken ble henlagt «grunnet bevisets stilling», samt at «foretaksstraff i denne saken ikke anses hensiktsmessig.»

Fusjoneringer og nedleggelse 
Skolen fusjonerte på nytt i 2014, da med Norges Informasjonsteknologiske Høgskole (NITH) og Nordisk Institutt for Scene og Studio (NISS), under det nye navnet Westerdals Oslo School of Arts, Communication and Thechnology (Westerdals Oslo ACT). Skolen hadde fra og med høsten 2016 tre campuser, én i Christian Krohgs gate 32, én på Vulkan i Bydel Grünerløkka og i Brenneriveien over Blå. Studioprogrammene omfattet på dette tidspunktet kunst, kommunikasjon og teknologi. Det var ca.  studenter på skolen.

I 2017 ble alle aksjene i Westerdals Oslo ACT kjøpt av Høyskolen Kristiania. Aksjene ble overdratt den 29. mars 2017 og Westerdals er nå innlemmet i Høyskolen Kristiania.

Alumni

 Alexander Løken, forfatter
 Amalie Kasin Lerstang, forfatter
 Anne G. Holt, illustratør
 Arne Samuelsen, maler
 Arne Schau-Knudsen, tekstforfatter og musiker
 Bjarte Arneson, 1998-2001, forfatter og tekstforfatter
 Bjørn Arild Ersland, forfatter
 Christer Torjussen, stand-up komiker
 Christian Valeur, 2008-11, forfatter og tekstforfatter
 Dagny Backer Johnsen, skuespiller
 Didrik Morits Hallstrøm, forfatter
 Eldbjørg Ribe, illustratør
 Eline Grødal, 2013-17, skuespiller
 Elisa Røtterud, 2001-04, programleder og redaktør
 Elisabeth Moseng, illustratør
 Else Kåss Furuseth, 2002-05, komiker
 Espen Klouman Høiner, 2003–06, dramatiker, regissør og skuespiller
 Eva Sannum, tekstforfatter og tidligere modell
 Fredrick Howard, filmprodusent
 Grethe Nestor, forfatter
 Guri Heftye, programleder
 Gøhril Gabrielsen, forfatter
 Hasse Hope, 2008-11, komiker
 Helene Bergsholm, skuespiller
 Helga Flatland, 2006-09, forfatter
 Herman Flesvig, komiker
 Henrik Thodesen, 2002-05, komiker
 Iram Haq, 2001-04, skuespiller, regissør og manusforfatter
 Ivar Rødningen, illustratør og modellmaker
 Jan Tore Sanner, politiker
 Johannes Roaldsen Fürst, tekstforfatter og skuespiller
 Jono El Grande, 2002-05, kunstner og komponist
 Julie Andem, 2002-05, regissør
 June Holm, podkaster
 Kent Andersen, skribent
 Kristian Ødegård, komiker
 Line Elvsåshagen, programleder
 Linn Skåber, komiker og skuespiller
 Lisa Loven Kongsli, skuespiller
 Magnus Devold, 2008-11, komiker
 Marie Ulven (Girl in red), artist
 Marita Andersen, billedkunstner og illustratør
 Marius Horn Molaug, forfatter
 Marius Leknes Snekkevåg, dramatiker
 Martin Lund, regissør
 Mattis Herman Nyquist, skuespiller og regissør
 Odd-Magnus Williamson, 2002-05, komiker
 Olav Hagen, illustratør
 Ole Brodersen, 2002-2005, kunstfotograf og illustratør
 Pa Modou Kah, fotballspiller og grafisk designer
 Rune Johan Andersson, illustratør
 Sigrid Bonde Tusvik, 2001-04, komiker
 Siri Kristiansen, 2002-05, komiker og programleder
 Sofie Asplin, skuespiller
 Sondre Hallvardson Bjørgum, regissør
 Steinar Moldestad, illustratør
 Thomas Engeset, skuespiller
 Tor Edvin Strøm, illustratør og grafisk designer
 Tore Sagen, 2002-03, komiker
 Wenche With, manusforfatter

Referanser

Eksterne lenker
 Westerdals hjemmeside
 Nytt navn og konsept i 2007, arvtaker til Gullblyantspisseren. Studentkonkurranse innen kreative kommunikasjonsfag i Norge. Arrangert av elever v/ WSOC  Gullkalven

Utdanning i Oslo
Grafisk design
Reklame
Fagskoler i Norge
Visuell kommunikasjon
Selskaper etablert i 1965
Selskaper opphørt i 2018